Úradný vestník L 096 , 28/03/1998 S. 0042 - 0044



Dohovory z oslo a paríža o predchádzaní znečisťovania mora SPOLOČNÉ ZASADNUTIE KOMISIÍ Z OSLO A PARÍŽA Oslo: 17. až 21. júna 1996 Rozhodnutie PARCOM 96/1 o postupnom ukončovaní používania hexachlóretánu v priemysle neželezných kovov PRIPOMÍNAJÚC rozhodnutie PARCOM 92/4 o postupnom ukončovaní používania hexachlóretánu (HCE) v priemysle druhotného spracovania hliníka a v priemysle primárneho spracovania hliníka pridruženými zlievárňami; PRIPOMÍNAJÚC rozhodnutie PARCOM 93/1 o postupnom ukončovaní používania hexachlóretánu (HCE) v priemysle neželezných kovov; BERÚC DO ÚVAHY, že organohalogénové zlúčeniny, ktoré sú jedovaté, perzistentné a schopné bioakumulácie, sú príčinou znečisťovania mora, ktoré si vyžaduje naliehavé opatrenia; BERÚC DO ÚVAHY, že tieto látky sa nachádzajú na prioritnom zozname Parížskeho dohovoru; BERÚC DO ÚVAHY, že hexachlóretán sa doteraz používal v priemysle neželezných kovov najmä ako odplyňovacia látka v zlievárenstve horčíka a medi; BERÚC DO ÚVAHY, že už existujú iné systémy a alternatívne látky, ktoré sú schopné dosiahnuť podobnú alebo dokonca lepšiu technickú účinnosť a výsledok, a že niektoré alternatívne techniky znamenajú menšie ekologické riziko; BERÚC DO ÚVAHY, že je potrebné obmedzené množstvo výnimiek v prípade niektorých aplikácií pri výrobe zliatin horčíka hliníka, aby sa malým a stredným zlievárňam poskytol primeraný čas na prispôsobenie. ZMLUVNÉ STRANY DOHOVORU O PREDCHÁDZANÍ ZNEČISŤOVANIA MORA Z POZEMNÝCH ZDROJOV SA ROZHODLI, ŽE: 1. Programy a opatrenia 1.1. Všetky použitia HCE v priemysle spracovania hliníka (vrátane pridružených a nepridružených zlievární odlievajúcich hliník) sa postupne ukončia, pokiaľ možno do 31. decembra 1996 a najneskôr do 31. decembra 1997. 1.2. Všetky použitia HCE v inom priemysle neželezných kovov sa postupne ukončia do 31. decembra 1997. 1.3. Ako výnimka z tohto rozhodnutia sa hexachlóretán môže používať: a) pri zjemňovaní zrna vo výrobe zliatin horčíka AZ81, AZ91 a AZ92; b) v nepridružených zlievárňach hliníka vyrábajúcich špecializované odliatky pre aplikácie vyžadujúce vysokú kvalitu a vysoké bezpečnostné štandardy a tam, kde je priemerná spotreba menej ako 1,5 kg hexachlóretánu za deň. Potreba týchto výnimiek sa preskúma v roku 1998. 1.4. Potenciálne alternatívne technológie by mali kompetentné orgány posúdiť vzhľadom na ich riziká a úžitok. 2. Nadobudnutie platnosti 2.1. Toto rozhodnutie nahrádza rozhodnutia PARCOM 92/4 a 93/1 s účinnosťou odo dňa, keď sekretariát prijal potvrdenie od zmluvných strán tvoriace aspoň tri štvrtiny celkového počtu hlasov v Parížskej komisii, ktoré umožňujú ďalší postup. 2.2. Toto nahradenie sa uskutoční v prípade každej zmluvnej strany odo: a) dňa uvedeného v pododseku 2.1, alebo b) dňa, keď doručí takéto oznámenie sekretariátu, podľa neskoršieho z nich. 3. Správy o vykonávaní 3.1. Správy o vykonávaní tohto rozhodnutia by sa mali predkladať na príslušné rokovanie pracovnej skupiny OSPAR, ktorá predchádza zasadnutiu OSPAR 1999. Pri predkladaní správ by sa mal, pokiaľ možno, použiť formát uvedený v dodatku. -------------------------------------------------- Dodatok Formát pre predkladanie správ o vykonávaní rozhodnutia PARCOM 96/1 o postupnom ukončovaní používania hexachlóretánu (HCE) v priemysle neželezných kovov +++++ TIFF +++++ --------------------------------------------------